Laerskool Helderkruin » Seniorfase
Gr. 7 is een van die besigste jare by Laerskool Helderkruin en dit vorm die finale fase by die laerskool.
Dit vorm deel van die leerders se akademiese punt. Die leerders word beoordeel en bepunt. Hulle is ongelooflik kreatief met hul idees en die stalletjies word feestelik versier. Nie net leer die leerders om goed te beplan nie, maar hulle besigheids-kennis word verbreed.
Helderkruin se Gr 7 leerders leer op 'n praktiese en kreatiewe manier, hoe werk hidroliese krag. Dit is vir hulle vet pret, maar tog leer hulle baie. Die leerders leer nie net hoe kragtig hidrolies krag is nie, maar hulle leer van samewerking in groepe. Meneer Koos Kruger is die onderwyser wat Tegnologie aanbied op 'n stimulerende, verrassende manier.
Dit is mos hoe 'n mens leer – deur navorsing, doen en dan verstaan.
Die Graad 7 leerders is hier aan die vervaardiging van 'n Afrika Masker. Die vervaardiging begin met die basis uit koerantpapier en gom. Afgesien dat dit so tydsame proses is en deeglike beplanning van die onderwyser verg, is die genot van die leerders 'n beloning.
Hierdie vak gee onder andere vir leerders opleiding aangaande verskillende beroepe. Daarom word daar jaarliks 'n "Beroepe-dag" gehou. Die leerders beeld verskillende beroepe uit.
By Laerskool Helderkruin leer die kinders om uit herwonne materiaal iets te maak. Die Gr 7 leerders moet vir Lewensvaardigheid 'n snaarinstrument maak. Hulle het opgekom met die oulikste idees en het dit nog mooi versier ook. Dit is wonderlik om te sien dat ons leerders nog kreatief kan wees en dit geniet ook. Die trots op die gesigte verklap hulle gevoel oor die selfgemaakte instrumente. Wel gedaan Kruiners. Dit verryk die leerders om te dink wat hulle kan maak uit herwonne materiaal.